IMISLab/GreekWikipedia huggingface dataset:
Βραβεία Αμερικανικής Ακαδημίας Κινηματογράφου 2009

Η 82η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 2009, έλαβε χώρα στις 7 Μαρτίου του 2010. Η τελετή πραγματοποιήθηκε στο Θέατρο Κόντακ στο Χόλιγουντ της Καλιφόρνιας και μεταδόθηκαν στην αμερικανική τηλεόραση από το δίκτυο ABC. Την απονομή παρουσίασαν οι ηθοποιοί Άλεκ Μπάλντουιν και Στιβ Μάρτιν. Το Ιούνιο του 2009 ο Πρόεδρος της Ακαδημίας Σιντ Γκάνις ανακοίνωσε ότι οι υποψηδιότητες για το βραβείο Καλύτερης Ταινίας θα είναι 10 και όχι πέντε όπως ήταν στις προηγούμενες απονομές. Νικήτης της βραδιάς το φιλμ The Hurt Locker με έξι βραβεία, συμπεριλαμβανομένων και των βραβείων Καλύτερης Ταινίας και Σκηνοθεσίας για την Κάθριν Μπίγκελοου, η οποία έγινε η πρώτη γυναίκα σκηνοθέτης που κερδίζει το συγκεκριμένο βραβείο. Άλλοι νικητές οι ταινίες Avatar με 3 βραβεία και Μονάκριβη (Precious), Ψηλά στον Ουρανό (Up) και Crazy Heart με 2 βραβεία.

 Οι υποψηφιότητες ανακοινώθηκαν στις 2 Φεβρουαρίου 2010. Οι ταινίες με τις περισσότερες υποψηφιότητες ήταν οι Άβαταρ και The Hurt Locker με 9 υποψηφιότητες. Η απονομή έγινε στις 7 Μαρτίου του 2010. Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη γραφή. Λορίν Μπακόλ Ρότζερ Κόρμαν Γκόρντον Γουίλις Οι ταινίες με τις περισσότερες υποψηφιότητες: Εννιά: Avatar και The Hurt Locker Οκτώ: Άδωξοι μπάσταρδη Έξι: Μονάκριβη και Ραντεβού στον αέρα Πέντε: Ψηλά στον Οορανό Τέσσερις: District 9: Απαγορευμένη περιοχή, Εννέα και Σταρ Τρεκ Τρεις: Μια κάποια εκπαίδευση, Crazy Heart, Η πριγκίπισσα και ο βάτραχος και Βασίλισσα Βικτωρία: Τα χρόνια της νιότης Δύο: Ένας σοβαρός άνθρωπος, Μια σχέση στοργής, Ο φανταστικός κύριος Φοξ, Ανίκητος, Ο φανταστικός κόσμος του δρα Παρνάσους, Ο τελευταίος σταθμός, Παράπλευρες απώλειες, Σέρλοκ Χολμς και Η λευκή κορδέλαΟι ταινίες με τα περισσότερα βραβεία: Έξι: The Hurt Locker Τρία: Avatar Δύο: Crazy Heart, Μονάκριβη and Ψηλά στον ουρανό Χρυσές Σφαίρες 2009 Πολυμέσα σχετικά με το θέμα 2010 Academy Awards στο Wikimedia Commons
LVMH

Η Moët Hennessy Louis Vuitton ιδρύθηκε το 1987 και είναι διεθνώς η μεγαλύτερη επιχείρηση στην κατασκευή και διανομή από επώνυμα είδη πολυτελείας. Με τα προϊόντα της γίνονται εισπράξεις 15,3 δισεκατομμύρια € (το 2006, με κέρδη 1,8 δισεκατομμύρια €). Το όνομα προέρχεται από τον οίκο πολυτελειας Louis Vuitton και τα οινοποιεία Hennessy και Moët et Chandon. Έδρα της επιχείρησης είναι το Παρίσι.

 Ποτά 10 Cane Rum Belvedere Cape Mentelle Chandon Estates Château d'Yquem Cloudy Bay Hennessy Champagne Krug Mercier Moët et Chandon (including Dom Pérignon (wine)) Newton (wine) Terrazas de los Andes Cheval des Andes Numanthia Ruinart Veuve Clicquot GlenmorangieΡολόγια και χρυσαφικά Chaumet Dior Watches Fred Joaillier TAG Heuer Zenith International S.A. De Beers Hublot BulgariΡούχα και δερμάτινα Louis Vuitton Fendi Berluti Céline Donna Karan Nowness Emilio Pucci Givenchy Kenzo Loewe (brand) Marc Jacobs StefanoBi Thomas PinkΚαταστήματα DFS (retailer) Sephora La Samaritaine Le Bon Marché Starboard Cruise ServicesΑρώματα Parfums Christian Dior Guerlain Parfums Givenchy Kenzo Parfums Acqua di Parma BeneFit Cosmetics Fresh (cosmetics) Perfumes Loewe Make Up For Ever Laflachère
Γκουαΐτα

Ο Γκουαΐτα είναι ένας από τους τρεις πύργους που επιβλέπουν την πόλη του Αγίου Μαρίνου, την πρωτεύουσα του Αγίου Μαρίνου. Οι άλλοι δύο είναι ο Ντε Λα Φράττα και ο Μοντάλε.

 Το Φρούριο Γκουαΐτα είναι ο παλαιότερος από τους τρεις πύργους που έχουν χτιστεί επί του Μόντε Τιτάνο, καθώς και ο πλέον γνωστός. Χτίστηκε κατά τον 11ο αιώνα και χρησίμευσε για σύντομο χρονικό διάστημα ως φυλακή. Είναι ένας από τους τρεις πύργους που αναπαριστώνται τόσο στην εθνική σημαία όσο και το εθνόσημο του Αγίου Μαρίνου. Ο Άγιος Μαρίνος έχει, επίσης, ένα τοπικό γλυκό το οποίο λέγεται Λα τόρτα ντι τρέι μόντι (Κέικ των Τριών Βουνών/Πύργων), ενώ αποτελεί και χαρακτηριστικό στοιχείο της περιοχής, με το περιεχόμενό του να είναι βάση βάφλας με επικάλυψη σοκολάτας. Τσέστα (2ος πύργος) Μοντάλε (3ος πύργος) Τρεις Πύργοι του Αγίου Μαρίνου
Φίλιπ Λάρκιν

Ο Φίλιπ Άρθουρ Λάρκιν (Philip Arthur Larkin, 9 Αυγούστου 1922 – 2 Δεκεμβρίου 1985) είναι Άγγλος συγγραφέας και κριτικός σε θέματα μουσικής τζαζ που διετέλεσε ποιητής της αγγλικής αυλής (poet laureate). Θεωρείται ο πιο αγαπημένος ποιητής της γενιάς του. Σπούδασε Αγγλική Φιλολογία στην Οξφόρδη και εργάστηκε ως βιβλιοθηκάριος στο Πανεπιστήμιο του Hull. Ανάμεσα στα πάμπολλα βραβεία με τα οποία τιμήθηκε συμπεριλαμβάνεται το Χρυσό Μετάλλιο Ποίησης της Βασίλισσας του Ηνωμένου Βασιλείου και το βραβείο W.H. Smith.

 Το Πλοίο του Βορρά (1945) [The North Ship] Οι λιγότερο εξαπατημένοι (1965) [The less deceived] Οι γάμοι της Πεντηκοστής (1964) [The Whitsun Weddings] Ψηλά παράθυρα (1974) [High Windows] Τζιλ (1946) [Jill] Ένα κορίτσι το χειμώνα (1947) [A Girl in Winter] Ποιήματα του Φίλιπ Λάρκιν μεταφρασμένα στα ελληνικά από τον Σπύρο Δόικα (περιοδικό Πόρφυρας, τ. 92, 1999, σσ. 167-170). Ποιήματα του Φίλιπ Λάρκιν Αρχειοθετήθηκε 2016-03-10 στο Wayback Machine. μεταφρασμένα στα ελληνικά από τον Νίκο Φωκά (Πλανόδιον, τεύχος 6, 1988). Το ποίημα Εωθινό μεταφρασμένο από τον Κώστα Κουτσουρέλη Το ποίημα Εωθινό μεταφρασμένο από τον Παναγιώτη Κουσαθανά Μεταφρασμένα ποιήματα στο translatum Το μόνο τέλος του καιρού δημοσίευση στην Ελευθεροτυπία με ποιήματα και πεζά αποσπάσματα του Λάρκιν
Aerosmith

Οι Aerosmith είναι αμερικανικό συγκρότημα της ροκ, το οποίο δημιουργήθηκε το 1970 από τον τραγουδιστή Στίβεν Τάιλερ (Steven Tyler) και τον κιθαρίστα Τζό Πέρι (Joe Perry). Έκτοτε, έχουν χαρακτηριστεί ως ένα από τα πιο επιτυχημένα ροκ συγκροτήματα όλων των εποχών, με πωλήσεις οι οποίες ξεπερνούν τα 150 εκατομμύρια αντίτυπα παγκοσμίως.

 Το προαναφερθέν δίδυμο πλαισιώθηκε από τον μπασίστα Tom Hamilton, τον κιθαρίστα Brad Whitford και τον ντράμερ Joey Kramer. Το 1972, υπέγραψαν συμβόλαιο με την εταιρεία "Columbia Records" και το επόμενο έτος κυκλοφόρησε ο πρώτος τους δίσκος με τίτλο "Aerosmith". Ο επόμενος τους δίσκος, "Get Your Wings" παρέμεινε για 86 εβδομάδες στον κατάλογο των δίσκων με τις περισσότερες πωλήσεις (charts) των Ηνωμένων Πολιτειών. Ένας από τους πιο επιτυχημένους δίσκους τους, το "Toys in the Attic", κυκλοφόρησε το 1975 (# 11 στις Ηνωμένες Πολιτείες) και έγινε ακόμη πιο επιτυχημένος μετά την επανακυκλοφορία του τραγουδιού "Dream On", το οποίο ανέβηκε στα 10 πρώτα τραγούδια του καταλόγου των σινγκλ (7"). Το 1976, ηχογράφησαν τον δίσκο "Rocks" (# 3) που έγινε πλατινένιος, το 1977 το "Draw the Line", το 1978 το ζωντανά ηχογραφημένο "Live Bootleg" και το 1979 το "Night in the Ruts", μετά την κυκλοφορία του οποίου ο Joe Perry και ο Brad Whitford αποχώρησαν από το συγκρότημα.Τα υπόλοιπα μέλη των Aerosmith τους αντικατέστησαν με τους Jimmy Crespo και Rick Dufay. Μέσα στο έτος 1980 κυκλοφόρησαν τη συλλογή "Greatest Hits", δίσκος ο οποίος έχει πουλήσει 6 εκατομμύρια αντίτυπα μέχρι τις μέρες μας. Το 1982, κυκλοφόρησαν το "Rock in a Hard Place" και το 1985 το "Done with Mirrors" ενώ ένα χρόνο νωρίτερα είχαν επιστρέψει οι Joe Perry και Brad Whitford. Με τον δίσκο "Permanent Vacation" του 1987, ξανακέρδισαν τη χαμένη δημοτικότητα τους και έκαναν μεγάλη επιτυχία με τους δίσκους "Pump" του 1989, "Get A Grip" του 1993 και "Nine Lives" του 1997.Το 1998, συμμετείχαν στο soundtrack της ταινίας "Armaggeddon" με το τραγούδι "I Don't Wanna Miss a Thing" που έφτασε στο # 1 του αμερικανικού καταλόγου επιτυχιών. Επίσης, κυκλοφόρησαν το δίσκο "Just Push Play" το 2001 και το "Honkin' on Bobo" το 2004. Μέχρι και το 2010, οι "Aerosmith" είχαν πουλήσει περισσότερα από 150 εκατομμύρια αντίτυπα, έχουν 25 χρυσούς, πλατινένιους ή πολυπλατινένιους δίσκους και 4 βραβεία Γκράμι, ενώ από το 2001 είναι μέλη του Rock and Roll Hall of Fame.Στις 6 Νοεμβρίου του 2012, κυκλοφόρησε η τελευταία τους ηχογράφηση με τίτλο "Music from Another Dimension" και το συγκρότημα ξεκίνησε άλλη μία παγκόσμια περιοδεία για την προώθηση του. Aerosmith | Music Biography, Credits and Discography - AllMusic Aerosmith Biography | Rolling Stone Αρχειοθετήθηκε 2015-03-30 στο Wayback Machine. Aerosmith | Billboard Αρχειοθετήθηκε 2013-01-09 στο Wayback Machine. Επίσημος ιστότοπος (Αγγλικά) Aerosmith | Facebook Aerosmith (Aerosmith) on Twitter
Μαύρα μάτια, μαύρα φρύδια

Το Μαύρα μάτια, μαύρα φρύδια είναι ρεμπέτικο τραγούδι σε μουσική και στίχους Μάρκου Βαμβακάρη. Το πρωτοηχογράφησε ο ίδιος μαζί με τους Κώστα Ρούκουνα και Ρένα Στάμου. Το τραγούδι κυκλοφόρησε το 1936, και πρόκειται για ένα από τα διασημότερα κομμάτια του Βαμβακάρη και του ρεμπέτικου. Το κομμάτι συμπεριλήφθηκε σε αρκετούς δίσκους με τα Καλύτερα Τραγούδια του Βαμβακάρη. Πέρα από τον συνθέτη, το έχουν ερμηνεύσει και πολλοί άλλοι γνωστοί Έλληνες τραγουδιστές του ρεμπέτικου και του λαϊκού, όπως για παράδειγμα ο Βαγγέλης Περπινιάδης, και ο Γρηγόρης Μπιθικώτσης. Στα μουσικά, το κομμάτι είναι γραμμένο σε Ρε ελάσσονα (2/4).

 Το κομμάτι έχει ερωτικό στίχο, και μιλάει για μία πολύ όμορφη γυναίκα. Ο Βαμβακάρης λέει για το τραγούδι: «[…] Όμως υπήρχαν και μάγκες οι οποίοι ήταν αιμοβόροι, π.χ. ο Μάθεσης και ο Σκριβάνος. Μόνο γι’ αυτόν τον Μάθεση μη μου πεις. Τομάρι. Άσ’ τονα. Ούτε να τονε βλέπω δεν θέλω. Δεν ήτανε καλός άνθρωπος για μένανε. Αυτός είχε μιαν αγαπητικιά (εκ των υστέρων έμαθα) στα Μπούρλα, εκεί στα μπουρδέλα, η οποία ήτανε Κρητικιά. Αυτή αγάπαγε εμένανε πάρα πολύ. Εμένα ήθελε, δεν ήθελε αυτόν. Κι έγραψα το τραγούδι γι’ αυτήν. Και αυτός εζήλευε γι’ αυτή τη δουλειά. Αυτός με μισούσε εμένανε, λόγω τού ότι νόμιζε ότι θα του πάρω την γκόμενα. Λοιπόν ένα βράδυ, ζούλα, με χτύπησε στο χέρι με ένα ξύλο και μου ’βγαλε το χέρι από τη θέση του. Μέσα στην αγορά του Πειραιώς. Υπέφερα για δέκα μέρες τα πάνδεινα μέχρι να συνέλθω […]» Κάποια στιγμή μες στο κομμάτι ακούγονται οι εξής φράσεις: Γεια σου Μάρκο μου, Καρούζο και Γεια σου, Ρούκουνα, Κεπούρα, τα ονόματα αυτά ανήκουν στον Ιταλό τενόρο Ενρίκο Καρούζο και στον Πολωνό, επίσης τενόρο, Γιαν Κεπούρα, αντιστοίχως. Μαύρα μάτια, μαύρα φρύδια στο Stixoi.info Μαύρα μάτια, μαύρα φρύδια Ταμπλατούρα στο Kithara.to
Για την Αφρική και για σένα, Μάλι

Το «Pour l' Afrique et pour toi, Mali» (Για την Αφρική και για σένα, Μάλι) είναι ο εθνικός ύμνος του Μάλι και καθιερώθηκε ως εθνικός ύμνος το 1962. Οι στίχοι ανήκουν στο Seydou Badian Kouyate και η μουσική είναι του Banzoumana Sissoko.

 Pour l'Afrique et pour toi, Mali, Notre drapeau sera liberté. Pour l'Afrique et pour toi Mali Notre combat sera unité. Ô Mali d'aujourd'hui Ô Mali de demain Les champs fleurissent d'espérance Les cœurs vibrent de confiance Για την Αφρική και για σένα Μάλι Σημαία μας θα είναι η ελευθερία. Για την Αφρική και για σένα, Μάλι, Ο αγώνας μας θα είναι για την ενότητα Ω, Μάλι του σήμερα, Ω, Μάλι του αύριο, Τα εδάφη (μας) ανθούν από ελπίδα Οι καρδιές (μας) είναι γεμάτες από πίστη. Presidency of Mali: Symboles de la République, L’Hymne National du Mali: ιστορία και στίχοι, ενημερώθηκε το 2003.
Λαδόχαρτο

Η λαδόκολλα ή αλλιώς λαδόχαρτο (αγγλ. parchment paper) είναι σύνθετος τύπος χαρτιού, που έχει ως βάση την κυτταρίνη η οποία έχει υποστεί βελτιωτική επεξεργασία για να προσλάβει πρόσθετες ιδιότητες, όπως π.χ. μη κολλώδη υφή (αντικολλητική), αντοχή στο λίπος και αντοχή στην υγρασία. Χρησιμοποιείται συνήθως στο ψήσιμο, ως μιας χρήσης αντικολλητική και ανθεκτική στα έλαια επιφάνεια. Δεν πρέπει να συγχέεται με το κερωμένο χαρτί, το οποίο είναι χαρτί που έχει επικαλυφθεί με κηρούς.

 Το λαδόχαρτο παράγεται από φύλλα χαρτοπολτού που διαπερνούν μέσα από λουτρό θειικού οξέος (μέθοδος παρόμοια με αυτή του χαρτιού αντιγραφής) ή μερικές φορές μέσω χλωριούχου ψευδαργύρου. Αυτή η χημική κατεργασία διαλύει ή ζελατινοποιεί μερικώς το χαρτί. Επίσης αποδίδει ένα θειωμένο υλικό που φέρει σταυροειδείς δεσμούς, με υψηλή πυκνότητα, σταθερότητα, αντοχή στην υψηλή θερμότητα (πυραντοχή), αντοχή στα λίπη, αντοχή στο νερό (υδροφοβικότητα), χωρίς χαλαρές ίνες και με πολύ χαμηλή επιφανειακή ενέργεια - προσδίδοντας έτσι ευεργετικές αντικολλητικές και απελευθερωτικές ιδιότητες.Τέτοιο επεξεργασμένο χαρτί έχει εμφάνιση παρόμοια με εκείνη της περγαμηνής και, λόγω της αντοχής του, μερικές φορές χρησιμοποιείται σε νομικά έγγραφα, για τα οποία χρησιμοποιούνταν -παλιότερα- η κλασική, παραδοσιακή περγαμηνή. Ωστόσο σημειώνεται ότι το χαρτί περγαμηνής παρασκευάζεται με οξύ και έχει χαμηλό pH (οξύτητα), γεγονός που το καθιστά ακατάλληλο για αρχειακά έγγραφα, όπου χαρτί χωρίς οξύ είναι και η καλύτερη επιλογή. Μια κοινή χρήση είναι η εξάλειψη της ανάγκης για λίπανση ταψιών λαμαρίνας επιτρέποντας έτσι την πολύ γρήγορη περιστροφή των παρτίδων των αρτοσκευασμάτων με ελάχιστο καθάρισμα. Το χαρτί (λαδόχαρτο) χρησιμοποιείται επίσης για το μαγείρεμα en papillote, μια τεχνική όπου τα τρόφιμα μαγειρεύονται υπό ατμό ή μαγειρεύονται μέσα σε κλειστά σακουλάκια από λαδόχαρτο. Το λαδόχαρτο μπορεί να χρησιμοποιηθεί στις περισσότερες εφαρμογές που απαιτούν χαρτί με επίστρωση κεριού, ως αντικολλητική επιφάνεια. Το αντίστροφο δεν ισχύει, καθώς η χρήση τέτοιου χαρτιού θα προκαλούσε καπνό στο φούρνο και θα επηρέαζε αρνητικά τη γεύση. Οι αντικολλητικές ιδιότητες μπορούν επίσης να επιτευχθούν με τη χρήση επικαλυμμένου χαρτιού, για το οποίο ένα κατάλληλο μέσο απελευθέρωσης -δηλ. τύπος επίστρωσης με χαμηλή επιφανειακή ενέργεια και πυραντοχή κατά τη διαδικασία ψησίματος- εναποτίθεται στην επιφάνεια του χαρτιού. Συνήθως, τύπος από σιλικόνη (πολυμερισμένη με κατάλληλο καταλύτη) χρησιμοποιείται συχνά. Τέτοια λαδόκολλα έχει επίσης θετικές ιδιότητες για άλλες βιομηχανίες, π.χ., στη βιομηχανία κλωστοϋφαντουργικών σωλήνων, ένα εξωτερικό στρώμα τέτοιου χαρτιού προσδίδει την απαραίτητη αντοχή στην τριβή, στη θερμότητα και στο λάδι. Σε άλλες βιομηχανίες, μπορεί η λαδόκολλα να χρησιμοποιείται ως βοήθημα επεξεργασίας λόγω των ιδιοτήτων της για απελευθέρωση (έκλυση) είτε για την κατασκευή λαμινέιτ επίπλων, είτε για τον βουλκανισμό καουτσούκ. Τέτοιοι τύποι χαρτιού (λαδόκολλες) αποτελούνται από κυτταρινικές ίνες και επομένως είναι φιλικά υλικά, κομποστοποιήσιμα τόσο σε βιομηχανικό περιβάλλον (EN 13432) όσο και σε οικιακή χρήση.
Ελισάβετ του Νάσσαου-Ντίλενμπουργκ, κόμισσα του Βηντ

Η Ελισάβετ, ολλαδ.: Elisabeth van Nassau-Dillenburg (1 Δεκεμβρίου 1488 - 3 Ιουνίου 1559 στο Ντίλενμπουργκ) από τον Oίκο του Νάσσαου, ήταν κόρη του κόμη του Νάσσαου--Ντίλενμπουργκ και με τον γάμο της έγινε κυρία του Βηντ-Ρούνκελ.

 Ήταν η πρώτη κόρη του Ιωάννη Ε΄ κόμη του Nάσσαου-Ντίλενμπουργκ και της συζύγου του Eλισάβετ της Έσσης-Μάρμπουργκ, κόρης του Ερρίκου Γ΄ λαντγκράβου της Άνω Έσσης. Αδέλφια της ήταν ο Ερρίκος Γ΄ του Νάσσαου-Μπρέντα, ο Ιωάννης του Νάσσαου-Βιάντεν-Ντητς, ο Ερνέστος του Νάσσαου, ο Γουλιέλμος Α΄ ο Πλούσιος και η Μαρία του Νάσσαου. Παντρεύτηκε την 1η Φεβρουαρίου 1506 με τον Ιωάννη του Βηντ-Ρούνκελ (π.1485 - 18 Μαΐου 1533). Αυτός ήταν γιος του Φρειδερίκου του Βηντ-Ρούνκελ (π.1425 - 31 Αυγούστου 1487) και της Αγνής του Βίρνεμπουργκ (π.1430 - 12 Μαρτίου 1478). Η πεθερά της ήταν αδελφή της Γενοβέφας κόμισσας του Βίρνεμπουργκ, συζύγου του Ερρίκου Β΄ κόμη του Νάσσαου-Ντίλεμπουργκ. Η Ελισάβετ και ο Ιωάννης είχαν τα ακόλουθα παιδιά: Ελισάβετ (π.1508 - 24 Ιουλίου 1524), παντρεύτηκε το 1527 με τον Aντώνιο του Ίζενμπουργκ-Μπύντινγκεν (2 Αυγούστου 1501 - 25 Οκτωβρίου 1560). Ιωάννης Δ΄ (π.1510 - 15 Ιουνίου 1518 στο Ρούνκελ). Νυμφεύτηκε το 1543 στο Κένιγκσταϊν με την Αικατερίνη (26 Μαρτίου 1525 - 15 Ιουνίου 1581 στο Ρούνκελ), κόρη του Φιλίππου Β΄ κόμη του Χάναου-Μύντσενμπεργκ (17 Αυγούστου 1501 - 28 Μαρτίου 1529). Μαργαρίτα (π.1516 - 5 Αυγούστου 1571), παντρεύτηκε πρώτα τον Μπέρναρντ του Μπέντχαϊμ (1495 - 4 Μαΐου 1528) και μετά τον Άρνολντ του Μάντερσχαϊντ-Μπλάνκενχαϊμ (14 Νοεμβρίου 1500 - 6 Μαΐου 1548). Βάλπουργκα-Ιωάννα (π.1518 - 3 Οκτωβρίου 1578), παντρεύτηκε στις 22 Ιανουαρίου 1528 στο Kένιγκσταϊν με τον Λουδοβίκο κόμη του Στόλμπεργκ (12 Ιανουαρίου 1505 στο Στόλμπεργκ - 1 Σεπτεμβρίου 1574 στο Βέρτχαϊμ), γιο του Μπόντο Η΄ κόμη του Στόλμπεργκ-Βέρνιγκεροντε. Αγνή (π.1520 - 3 Απριλίου 1588 στο Ζόνεβαλντε), παντρεύτηκε πρώτα τον Κάσπαρ του Μάνσφελντ (π.1522 - 26 Οκτωβρίου 1542) και μετά τον Φρειδερίκο-Μάγκνο Α΄ κόμη του Ζολμς-Λάουμπαχ (1 Οκτωβρίου 1521 - 13 Ιανουαρίου 1561 στο Λάουμπαχ). Γενοβέφα (π.1522 - 26 Ιουνίου 1556 στο Στόλμπεργκ), παντρεύτηκε στις 28 Φεβρουαρίου 1526 στο Κένιγκσταιν με τον Βόλφγκανγκ κόμη του Στόλμπεργκ-Στόλμπεργκ (1 Οκτωβρίου 1501 στο Στόλμπεργκ - 8 Μαρτίου 1552 στο Άλστετ), γιο του Μπόντο Η΄ κόμη του Στόλμπεργκ-Βέρνιγκεροντε. Μαρία (π.1522 - 15 Μαρτίου 1563), παντρεύτηκε στις 22 Ιουνίου 1554 με τον Χριστόφορο του Λίμπουργκ-Γκάιλντορφ (12 Ιουλίου 1531 - 3 Σεπτεμβρίου 1574 στο Όμπερσονχαϊμ). John Morby, Dynasties of the World: a chronological and genealogical handbook (Oxford, Oxfordshire, U.K.: Oxford University Press, 1989), page 135
Επαρχία Πουνταρένας

Η Επαρχία Πουνταρένας (ισπανικά: Provincia de Puntarenas) είναι μια επαρχία της Κόστα Ρίκα. Έχει έκταση 11.265,7 τ.χλμ. και πληθυσμό 358.137 κατοίκων (2007). Πρωτεύουσα είναι η Πουνταρένας.

 Η Επαρχία Πουνταρένας βρίσκεται νοτιοδυτικά της Κόστα Ρίκα. Συνορεύει στα βόρεια με την Γκουανακάστε, στα βορειοανατολικά με την Αλαχουέλα, στα κεντρο-ανατολικά με την Σαν Χοσέ, στα νοτιοανατολικά με την Λιμόν και στα ανατολικά με τον Παναμά. Με έκταση 11.265,7 χλμ² είναι η μεγαλύτερη σε έκταση επαρχία της Κόστα Ρίκα. Η Επαρχία Πουνταρένας συμπεριλαμβάνει το νότιο μέρος της Χερσονήσου της Νικόγια, καθώς και τις χερσονήσους Μπουρίκα και Όσα. Το νότιο μέρος της χερσονήσου της Νικόγια συμπεριλαμβάνει τα νησιά Ίσλα Σαν Λούκας, Ίσλα Μουέτρος, Ίσλα Ίσλα Πάχαρος, Ίσλα Κομέρσιο, Ίσλα Σέδρος, Ίσλα Νεγρίτος, Ίσλα Αλκατράς, Ίσλα Τολίνγκα, Ίσλα Μπεχούκο, Ίσλα Καμπάγιο και Ίσλα Βενάδο. Άλλα νησιά είναι το Ίσλα δελ Κόκο, το Ίσλα Δάμας, το Ίσλα Τεμπλόνα και το Ίσλα Βιολίν. Το νότιο μέρος της Χερσονήσου έχει διάφορους μικρούς κολπίσκους, όπως ο Μπαΐα δε Πακέρα, ο Μπαγιένα και ο Κουρού. Οι δύο μεγαλύτερες πόλεις είναι η Πουέρτο Κέπος και η Τσακαρίτα. Άλλες πόλεις είναι η Εσπάρσα, η Μπουένος Άιρες, η Μιραμάρ, η Σιουδάδ Κορτές, η Κέπος, η Γκολφίτο, η Σαν Βίτο, η Παρρίτα, η Σιουδάδ Νέιλι και η Χακό. Η Επαρχία Πουνταρένας διαιρείται σε 11 καντόνια: Καντόνι (πρωτεύουσα) Αγκίρρε (Κέπος) Γκαραμπίτο (Χακό) Γκολφίτο (Γκολφίτο) Εσπάρσα (Εσπάρσα) Κορρεδόρες (Σιουδάδ Νέιλι) Κότο Μπρους (Σαν Βίτο) Μόντες δε Όρο (Μιραμάρ) Μπουένος Άιρες (Μπουένος Άιρες) Όσα (Σιουδάδ Κορτές) Παρρίτα (Παρρίτα) Πουνταρένας (Πουνταρένας) Η Επαρχία Πουνταρένας είχε, σύμφωνα με την απογραφή του 2007, 358.137 κατοίκους. Είναι σε πληθυσμό η πέμπτη μεγαλύτερη επαρχία της Κόστα Ρίκα μετά τη Σαν Χοσέ, την Αλαχουέλα την Λιμόν και την Καρτάγο. Έχει πυκνότητα 31.8 κατοίκων ανά τετραγωνικό χιλιόμετρο. Είναι κατά πυκνότητα η πέμπτη μεγαλύτερη επαρχία της Κόστα Ρίκα μετά την Καρτάγο, την Ερέδια, την Αλαχουέλα και την Λιμόν. Επαρχίες της Κόστα Ρίκα Φωτογραφίες της Επαρχίας Πουνταρένας
Βασιλικό Κολέγιο του Λονδίνου

Το Βασιλικό Κολέγιο του Λονδίνου είναι ένα δημόσιο πανεπιστήμιο στο Λονδίνο, Ηνωμένο Βασίλειο. Είναι ένα από τα ιδρυτικά κολλέγια και μέλος του ομοσπονδιακού Πανεπιστημίου του Λονδίνου. Ιδρύθηκε το 1829 από τον Γεώργιο Δ΄ του Ηνωμένου Βασιλείου και τον Άρθουρ Γουέλσλι, δούκας του Ουέλλινγκτον.

 Πολυμέσα σχετικά με το θέμα King's College London στο Wikimedia Commons Επίσημος ιστότοπος Virtual Tour of King's College London Αρχειοθετήθηκε 2015-11-27 στο Wayback Machine. King's College London lists of students who graduated over 80 years ago, 1836– King's College London military personnel, 1914–1918
Ντάνιελ Χάκετ

Ο Ντάνιελ Λορένσο Χάκετ (αγγλικά: Daniel Lorenzo Hackett) (Φορλιμπόπολι, 19 Δεκεμβρίου 1987) είναι Ιταλό-Αμερικανός διεθνής καλαθοσφαιριστής. Έχει ύψος 1,98 μ. και παίζει στη θέση του πόιντ γκαρντ και του σούτινγκ γκαρντ για την ομάδα της Βίρτους Μπολόνια.

 Σιένα Πρωτάθλημα Ιταλίας: (2013) Κύπελλο Ιταλίας: (2013) Αρμάνι Μιλάνο Πρωτάθλημα Ιταλίας: (2014) Ολυμπιακός Πειραιώς Πρωτάθλημα Ελλάδος: (2016) ΤΣΣΚΑ Μόσχας Ευρωλίγκα: (2019) 2x VTB Λίγκα: (2019, 2021) Σούπερ Καπ VTB Λίγκα: (2021) Βίρτους Μπολόνια Γιούροκαπ: (2022) 2x Σούπερ Καπ Ιταλίας: (2022, 2023) MVP τελικών VTB Λίγκα: (2021) 2x MVP της αγωνιστικής στην Ευρωλίγκα: (20η αγωνιστική 2021/22, 21η αγωνιστική 2021/22) MVP Κυπέλου Ιταλίας: (2013) MVP τελικών Πρωταθλήματος Ιταλίας: (2013) 2x Ιταλικό All Star Game: (2011, 2012) MVP στο Ιταλικό All Star Game: (2012) Daniel Hackett στο draftexpress.com Daniel Hackett στο eurobasket.com Daniel Hackett στο euroleague.net
Νήσος των Χοίρων

Η Νήσος των Χοίρων είναι ακατοίκητο νησί στο Αρχιπέλαγος Κροζέ. Η έκτασή του είναι 67 τ.χλμ (26 τετ. μιλ) και είναι το τρίτο σε μέγεθος του νησιωτικού συμπλέγματος. Διοικητικά ανήκει στα Γαλλικά Νότια και Ανταρκτικά Εδάφη.

 Βρίσκεται περίπου 3.000 χιλιόμετρα νοτιοανατολικά της Νότιας Αφρικής και 2.300 χιλιόμετρα βορειοδυτικά της Ανταρκτικής. Το νησί είναι ηφαιστειογενές με την ψηλότερη κορυφή του σε υψόμετρο 775 μέτρα από την επιφάνεια της θάλασσας. Η Νήσος των Χοίρων είναι ένα πολύ σημαντικό μέρος αναπαραγωγής για διάφορα θαλασσοπούλια, στα οποία συμπεριλαμβάνεται και η μεγαλύτερη αποικία βασιλικών πιγκουίνων.Το 2018, με αναφορές στο Antarctic Science, ερευνητές εκτίμησαν ότι ο πληθυσμός των βασιλικών πιγκουίνων στο νησί έχει μειωθεί από 500.000 ζευγάρια για αναπαραγωγή σε μόλις 60.000. Με την τελευταία καταμέτρηση των πιγκουίνων το 1982, η πιο πρόσφατη παρουσιάζει μια μείωση του πληθυσμού της αποικίας της τάξης του 88%. Οι ερευνητές, μη γνωρίζοντας τον λόγο της μείωσης του πληθυσμού, στράφηκαν σε αιτίες όπως η κλιματική αλλαγή, κάποια αρρώστια ή την έλλειψη τροφής.
Ιμπραϊμά Καντιά Ντιαλό

Ο Ιμπραϊμά Καντιά Ντιαλό (Ibrahima Kandia Diallo, 1941 – 2018) είναι πρώην διεθνής ποδοσφαιριστής από τη Γουινέα. Είναι πρώτος σκόρερ στην ιστορία της Εθνικής Γουινέας με 33 γκολ σε 56 διεθνείς συμμετοχές. Με την εθνική ομάδα της χώρας του αγωνίστηκε στους Ολυμπιακούς Αγώνες του 1968.

 Ήδη από παιδί, ο Καντιά έδειξε σπάνιο ταλέντο που προδιέγραφε πλέον ότι θα γίνει ένας εξαιρετικός ποδοσφαιριστής. Έτσι μεταξύ 1954 και 1958 έπαιξε στην αθλητική εταιρεία της Γουινέας "SSG" που ονομάζεται επίσης Μαμάγια. Η SSG ήταν ο σύλλογος των μεγάλων μορφών του εκκολαπτόμενου ποδοσφαίρου. Με την ανεξαρτησία το 1958 δημιουργούνται νέες ομάδες. Ο Καντιά επιλέγεται και καθιερώνεται στην κατηγορία Hope του Κόνακρι 1. Γίνεται πλήρες μέλος της πρώτης εθνικής ομάδας, όπου θα παίξει πολλούς διεθνείς αγώνες (θεωρείται αρκετά πιθανό οι εμφανίσεις του να είναι περισσότερες από τις ήδη αναγνωρισμένες) και προκρίθηκε στη Γουινέα για τους Ολυμπιακούς Αγώνες στην Πόλη του Μεξικού το 1968 και την τελική φάση του Κυπέλλου Εθνών Αφρικής στο Χαρτούμ του Σουδάν το 1970. Το 1973 μετά το τέλος ποδοσφαιρικής του σταδιοδρομίας έφυγε για τη Γαλλία, από την οποία επέστρεψε μόλις το 1996, που σηματοδότησε τη μία και μοναδική επίσκεψή του στη Γουινέα. Κατάλογος κορυφαίων διεθνών σκόρερ ποδοσφαίρου ανδρών ανά χώρα
Ένας έξυπνος, δύο συνέταιροι κι ένα κορόιδο

Το Ένας έξυπνος, δύο συνέταιροι κι ένα κορόιδο (πρωτότυπος τίτλος: Un genio, due compari, un pollo) είναι σπαγγέτι γουέστερν του 1975 με πρωταγωνιστή τον Τέρενς Χιλ σε σκηνοθεσία του Νταμιάνο Νταμιάνι και του Σέρτζιο Λεόνε. Η ταινία έκανε πρεμιέρα στον γερμανικό κινηματογράφο τον Δεκέμβριο του 1975.

 Ο Τζο Θενκς (Τέρενς Χιλ) είναι ένας ιδιοφυής απατεώνας. Επινοεί διάφορα σχέδια με τους δύο φίλους του: τον Μπιλ (Ρόμπερτ Σαρλεμπουά) και τη φίλη του Λούσυ (Μιού-Μιού). Η Λούσι αγαπά και τους δύο άντρες και με τη σειρά τους ανταγωνίζονται για τη αγάπη της. Ο Τζο εκπονεί ένα εξαιρετικά περίτεχνο σχέδιο για να κλέψει 300.000 δολάρια από τον ταγματάρχη του Ιππικού, Κάμποτ (Πάτρικ ΜακΓκούαν), που μισεί τους Ινδιάνους, και με αυτόν τον τρόπο να σώσει την ινδιάνικη γη που προσπαθεί να κλέψει. Κάθε φορά που το σχέδιο φαίνεται να αποτυγχάνει, ο Τζο έχει άλλο ένα κόλπο στο μανίκι του. Η ταινία κορυφώνεται με μια καταδίωξη με άμαξες και μια γιγαντιαία έκρηξη.
Βικτόρια ντελς Άνχελς

Η Βικτόρια ντελς Άγγελς, επίσης Βικτόρια ντε λος Άνχελες (καταλανικά: Victòria dels Àngels, ισπανική γλώσσα: Victoria de los Ángeles López García, 1 Νοεμβρίου 1923 - 15 Ιανουαρίου 2005) ήταν Ισπανίδα οπερατική λυρική σοπράνο και σολίστ, η καριέρα της οποίας ξεκίνησε μετά τον Β' Παγκόσμιο Πόλεμο και κορυφώθηκε στα χρόνια από τα μέσα της δεκαετίας του 1950 έως τα μέσα της δεκαετίας του 1960. Ανήκε σε μια γενιά υψιφώνων γεννημένων κατά το μεσοπόλεμο (Μαρία Κάλλας, Τζόαν Σάδερλαντ κ.ά.) που συντέλεσαν τα μέγιστα στην αναβίωση του μπελ κάντο στις πρώτες μεταπολεμικές δεκαετίες.

 Γεννημένη στη Βαρκελώνη την 1η Νοεμβρίου 1923, αποφοίτησε από το ωδείο σε ηλικία μόλις 18 ετών. Την ίδια χρονιά (1941), στο θέατρο Λισέου, έκανε την παρθενική της εμφάνιση στην όπερα ως Μιμή στην Μποέμ. Στο Λισέου επέστρεψε το 1945 και αφού είχαν μεσολαβήσει περαιτέρω σπουδές, για να κάνει το ντεμπούτο της ως επαγγελματίας, στο ρόλο της Κόμισσας Ροζίνας στους Γάμους του Φίγκαρο. Ακολούθησε η πρώτη θέση στο φημισμένο Διεθνή Διαγωνισμό της Γενεύης (1947) και η ανάδειξή της σε πριμαντόνα παγκοσμίου βεληνεκούς κατά τη δεκαετία του '50, όταν εμφανίστηκε στις μεγαλύτερες λυρικές σκηνές, όπως το Κόβεντ Γκάρντεν του Λονδίνου, η Σκάλα του Μιλάνου, η Μητροπολιτική Όπερα της Υόρκης, η Κρατική όπερα της Βιέννης. Παράλληλα ανέπτυξε έντονη δισκογραφική δραστηριότητα, ηχογραφώντας μεγάλο αριθμό από πλήρεις όπερες - κάποιες από αυτές παραπάνω από μία φορά. Σημειωτέον πως, αν και τυπολογικά κατατασσόταν στις λυρικές υψιφώνους, η φωνή της διέθετε αρκετό βάρος και ένταση για να αναλάβει πιο δραματικούς ρόλους. Διόλου τυχαία, ο πιο αναγνωρίσιμος ίσως ρόλος της είναι αυτός της Κάρμεν, γραμμένος για μεσόφωνο. Το 1961, αφού εμφανίστηκε για πρώτη φορά στο Φεστιβάλ του Μπαϊρόιτ, αποφάσισε να ρίξει μεγαλύτερο βάρος στις συναυλίες, εμφανιζόμενη στο εξής μόνο αραιά σε όπερες. Τα ρεσιτάλ της, στα οποία τραγουδούσε από άριες και λιντ μέχρι σύγχρονα ισπανικά, ιταλικά και γαλλικά τραγούδια, ήταν εξαιρετικά δημοφιλή και συνεχίστηκαν έως τη δεκαετία του '90. Εμφανίστηκε μάλιστα στην τελετή λήξης των Ολυμπιακών της Βαρκελώνης (1992), όπου συνόδευσε τη σβέση της ολυμπιακής φλόγας με ένα παραδοσιακό τραγούδι της Καταλωνίας. Στις 31 Δεκεμβρίου 2004 εισήχθη σε νοσοκομείο της γενέτειράς της με βρογχίτιδα. Απεβίωσε λίγες εβδομάδες αργότερα, στις 15 Ιανουαρίου 2005, από καρδιακή προσβολή. Είχε παντρευθεί μία φορά, τον Ενρίκε Μαγκρίνια το 1948, και είχαν αποκτήσει δύο γιους. Victoria de los Angeles Αρχειοθετήθηκε 2021-04-15 στο Wayback Machine. - περ. Opera News, vol. 69, no. 10 (April 2005) Επίσημος ιστοχώρος του Ιδρύματος Βικτόρια ντε λος Άνχελες
Ράντι Γουάιτ

Ο Ράντι Γουάιτ (Randy White, γεννήθηκε 4 Νοεμβρίου 1967), είναι Αμερικάνος πρώην επαγγελματίας καλαθοσφαιριστής. Έχει ύψος 2,03 μέτρα και αγωνιζόταν στη θέση του πάουερ φόργουορντ.

 Ο Γουάιτ σπούδασε στο πανεπιστήμιο Λουιζιάνα Τεκ από το 1985 ως το 1989, αγωνιζόμενος για τέσσερα χρόνια στο πρωτάθλημα του NCAA. Έπαιξε σε 127 αγώνες, με μέσους όρους 15,3 πόντων και 8,3 ριμπάουντ, με καλύτερη χρονιά του την τέταρτη, όπου πετύχαινε 21,2 πόντους και μάζευε 10,5 ριμπάουντ ανά αγώνα.Το καλοκαίρι του 1989, επιλέχθηκε στην όγδοη θέση του ντραφτ του ΝΒΑ από τους Ντάλας Μάβερικς. Αγωνίστηκε σε 281 αγώνες του αμερικάνικου πρωταθλήματος μέχρι το 1994, με μέσους όρους 7,4 πόντων και 4,9 ριμπάουντ. Καλύτερη του χρονιά ήταν το 1992-93, όταν είχε 9,7 πόντους, 5,8 ριμπάουντ και 1,0 κλέψιμο κατά μέσο όρο.Τον Οκτώβριο του 1994, υπέγραψε στην ομάδα του Περιστερίου και ολοκλήρωσε την σεζόν 1994-95 στην ιταλική Ρέτζιο Καλάμπρια. Συνέχισε στην Μπανταλόνα από την Ισπανία το 1995-96 χωρίς ιδιαίτερη επιτυχία. Το καλοκαίρι του 1996, συμφώνησε με την Μακάμπι Τελ Αβίβ, όπου παρέμεινε για δύο χρόνια κατακτώντας δύο πρωταθλήματα και ένα κύπελλο.Επόμενος σταθμός της καριέρας του υπήρξε η ΤΣΣΚΑ Μόσχας, ενώ ολοκλήρωσε την χρονιά στον Άρη Θεσσαλονίκης, παίζοντας στα έξι τελευταία παιχνίδια της κανονικής σεζόν και τα πλέι-οφ του πρωταθλήματος. Ολοκλήρωσε την καριέρα του στην ομάδα της Νήαρ Ηστ, στις αρχές της σεζόν 1999-2000. Μακάμπι Τελ Αβίβ 2x Πρωτάθλημα Ισραήλ: (1997, 1998) Κύπελλο Ισραήλ: (1998) ΤΣΣΚΑ Μόσχας Πρωτάθλημα Ρωσίας: (1999) Randy White Basketball Player Profile Randy White Stats | Basketball-Reference.com
Φλέμινγκ Βάλντεμαρ του Ρόσενμποργκ

Ο Φλέμινγκ-Βάλντεμαρ (δανικά: Grev Flemming af Rosenborg, 9 Μαρτίου 1922 - 19 Ιουνίου 2002) από τον Οίκο του Γκλύκσμπουρκ ήταν πρίγκιπας της Δανίας και μετά τον μοργανατικό γάμο του ήταν κόμης του Ρόσενμποργκ.

 Ήταν ο δευτερότοκος γιος του Άξελ πρίγκιπα της Δανίας και της Μαργαρίτας των Μπερναντότ, κόρης του Καρόλου δούκα του Βέστεργκοτλαντ. Ο Φλέμινγκ-Βάλντεμαρ-Καρλ-Άξελ γεννήθηκε στη Στοκχόλμη. Νυμφεύτηκε χωρίς τη βασιλική συγκατάθεση την Αλίκη-Ρουθ Νήλσεν και έτσι έχασε τον τίτλο του πρίγκιπα της Δανίας και τη σειρά διαδοχής στο θρόνο. Του δόθηκε ο τίτλος του κόμη του Ρόσενμποργκ· το ίδιο είχαν κάνει και οι τρεις θείοι του Άαγκε, Έρικ και Βίγκο. Απεβίωσε το 2002 στην Αντίμπ (Αντίπολη) της Νότιας Γαλλίας σε ηλικία 80 ετών. Νυμφεύτηκε μοργανατικά το 1949 την Αλίκη-Ρουθ Νήλσεν και είχε τέκνα: Βάλντεμαρ-Γκέορκ-Φλέμμινκ-Άξελ γενν. 1950, κόμης του Ρόσενμποργκ. Νυμφεύτηκε πρώτα την Τζέιν Γκλάρμπορκ και μετά την Γιούττα Μπεκ· είχε δύο τέκνα από κάθε γάμο: Γιουλίε γενν. 1977. Κάρλ-Γιόχαν γενν. 1979, κόμης του Ρόσενμποργκ. Νυμφεύτηκε την Σίντσελ Λύκκε Νήλσεν. Ντεσιρέ-Κριστίν γενν. 1990. Αλεξάντερ-Φλέμμινκ γενν. 1993, κόμης του Ρόσενμποργκ. Μπίγκερ-Βάλντεμαρ-Γκέορκ-Φλέμμινκ-Κάι-Άξελ γενν. 1950, κόμης του Ρόσενμποργκ. Νυμφεύτηκε πρώτα τη Μίννα-Μπενεντίκτα Τίλλις και μετά την Σουζάννε Κρίστενσεν· είχε ένα τέκνο από τον πρώτο γάμο: Μπενεντίκτε-Μαργκαρίτα-Ντάγκμαρ γενν. 1970, σχετίστηκε με τον Λάουστ Νίρμαντ Κόουστε. Καρλ-Γιόχαν-Βάλντεμαρ-Γκέορκ-Φλέμμινκ-Κάι-Άξελ γενν. 1952, κόμης του Ρόσενμποργκ. Νυμφεύτηκε πρώτα τη Ντόριττ Όλσεν, μετά την Κολέττε Καμπράλ και έπειτα την Λίζα Γιάννε Στόλλερ· είχε ένα τέκνο από τον πρώτο και ένα από τον δεύτερο γάμο: Καρολίνα γενν. 1984. Ζοζεφίνα-Κόκο γενν. 1999. Ντεζιρέ-Μάρτα-Ίνγκεμπορκ γενν. 1955, παντρεύτηκε πρώτα τον Φέργκους Στούαρτσον Σμιθ και μετά τον Πέτερ Ρίνντομ.
Τελλ

Ως Τελλ ή Τελ (αραβικά: تَل‎‎, tall, εβραϊκά: תֵּל) αναφέρονται στην ορολογία της αρχαιολογίας της Μέσης Ανατολής τα τεχνητά υψώματα και οι μικροί λόφοι που έχουν διαμορφωθεί από ανθρώπινη παρέμβαση και συγκεκριμένα μέσω της επί αιώνες κατοίκησης και αλλεπάλληλης ανοικοδόμησης επί της συγκεκριμένης τοποθεσίας που με το πέρασμα του χρόνου οδήγησε στην ανύψωση του εδάφους.

 Κατά την αρχαιότητα μια ομάδα ανθρώπων επέλεξε - στηριζόμενη σε κριτήρια όπως η επάρκεια γης και πόρων, η παροχή ασφάλειας κλπ - μια συγκεκριμένη τοποθεσία για μόνιμη ή προσωρινή εγκατάσταση επί της οποίας ανεγέρθηκαν ανάλογα με την περίσταση οικίες, ναοί, νεκροταφεία, δημόσια κτίρια, τείχη κλπ. Με το πέρασμα των ετών για διάφορους λόγους (φυσικές καταστροφές, πολεμικές επιχειρήσεις κ.ά.) η τοποθεσία εγκαταλείφθηκε και οι κατασκευές αυτές καταστράφηκαν. Αργότερα, νεότερες γενιές κατοικούσαν την τοποθεσία χτίζοντας, πάνω στα συνήθως επιχωματωμένα ερείπια, άλλες κατασκευές οι οποίες με τη σειρά εγκαταλείπονταν με τον καιρό για να χτιστούν πάνω σε αυτές νεότερα κτίσματα, σε ψηλότερο επίπεδο. Με την πάροδο του χρόνου και την καταστροφή και των τελευταίων χρονικά οικοδομημάτων, η τοποθεσία καλύπτεται από τη σκόνη και το χώμα της ερήμου ή από την μεταγενέστερη βλάστηση με επακόλουθο τη δημιουργία τεχνητού υψώματος το οποίο περιέχει από την κορυφή μέχρι και τη βάση του συνεχόμενα στρώματα εδάφους με υπολείμματα του πολιτισμού που άκμασε σε κάθε στρώμα πριν αυτό καλυφθεί από το χώμα ή από μεταγενέστερη οικοδομική δραστηριότητα. Μαγούλα (αρχαιολογία)
ΚΜ Σαν Πάμπλο Μπούργος

Η Κλουμπ Μπαλονθέστο Μιραφλόρες (ισπανικά: Club Baloncesto Miraflores), πιο γνωστή ως Ερέδα Σαν Πάμπλο Μπούργος (Hereda San Pablo Burgos) για λόγους χορηγίας, είναι ισπανικός επαγγελματικός σύλλογος καλαθοσφαίρισης με έδρα το Μπούργος. Η έδρα της είναι το Κολισέουμ Μπούργος. Η ομάδα παίζει αυτή τη στιγμή στην LEB Oro που είναι η Β΄ Κατηγορία της Ισπανίας. Οι μεγαλύτερες επιτυχίες του συλλόγου ήταν η κατάκτηση του Μπάσκετμπολ Τσάμπιονς Λιγκ το 2020 και το 2021 και του Διηπειρωτικού Κυπέλλου το 2021.

 Η Μιραφλόρες ιδρύθηκε το 1994 και τα πρώτα της χρόνια συμμετείχε στην περιφερειακή κατηγορία του Μπούργος. Η επαγγελματική της ομάδα δημιουργήθηκε τον Αύγουστο του 2015 με σκοπό να αντικαταστήσει την ΚΜ Τιθόνα, η οποία δεν μπορούσε να προωθηθεί στην Liga ACB στο τέλος της σεζόν 2014–15, ως ο κύριος σύλλογος της πόλης.Στις 28 Αυγούστου 2015, μετά την παραίτηση της ΚΜ Τιθόνα για να συνεχίσει να παίζει στο πρωτάθλημα ώστε να εστιάσει στην προσπάθεια της έφεσης εναντίον της ACB, ο σύλλογος έγινε δεκτός στην Λίγα Εσπανιόλα ντε Μπαλονθέστο. Η Μιραφλόρες αντέγραψε το παράδειγμα της Μπασκόνια ως μοντέλο διαχείρισης αθλημάτων.Στη δεύτερη σεζόν του, ο σύλλογος προκρίθηκε για το Κύπελλο Πριγκίπισσας των Αστουριών και προβιβάστηκε στην Liga ACB στις 10 Ιουνίου 2017, αφού κέρδισε τα πλέι οφ προβιβασμού χωρίς να χάσει αγώνα. Η Μιραφλόρες πέτυχε την τέταρτη άνοδο για την πόλη του Μπούργος σε πέντε χρόνια, μετά τις δύο φορές της ΚΜ Αταπουέρκα το 2013 και το 2014 και της ΚΜ Τιθόνα το 2016, όμως καμία από αυτές δεν μπόρεσε να πληρεί τις προϋποθέσεις για να παίξει στην πρώτη κατηγορία. Με την είσοδο στο νέο πρωτάθλημα, η Μιραφλόρες μετακόμισε από το Αθλητικό Κέντρο Ελ Πλάντιο, χωρητικότητας μόνο 2.500 ατόμων, στο Κολισέουμ Μπούργος, χωρητικότητας 9.500 ατόμων. Ο σύλλογος πέτυχε την πρώτη του νίκη στην κορυφαία κατηγορία στις 11 Νοεμβρίου 2017, μετά από επτά συνεχόμενες ήττες, νικώντας την Μούρθια εντός έδρας, με 89-86 και ολοκλήρωσε την πρώτη σεζόν στην 14η θέση, με 13 νίκες σε 34 αγώνες. Δύο χρόνια αργότερα, η Μιραφλόρες έκανε το ντεμπούτο της σε ευρωπαϊκή διοργάνωση, νικώντας την Κίιβ Μπάσκετ στον δεύτερο προκριματικό γύρο του Μπάσκετμπολ Τσάμπιονς Λιγκ 2019–20. Αφού προκρίθηκε στην κανονική σεζόν και αργότερα στα πλέι-οφ, η Μπούργος προκρίθηκε στο Final Eight, που διεξήχθη στην Αθήνα, όπου στον τελικό νίκησε την ΑΕΚ. Έτσι, η ομάδα στέφθηκε πρωταθλήτρια της διοργάνωσης, μόλις πέντε χρόνια μετά την ίδρυση του επαγγελματικού συλλόγου.Η κατάκτηση του Τσάμπιονς Λιγκ της έδωσε την δυνατότητα να διεκδίκηση τον τίτλο του Διηπειρωτικού Κυπέλλου το 2021. Στις 6 Φεβρουαρίου 2021, κατέκτησε το τρόπαιο νικώντας την Κίμσα 82-73. Στις 9 Μαΐου κατέκτησε για δεύτερη συνεχόμενη σεζόν το Μπάσκετμπολ Τσάμπιονς Λιγκ κερδίζοντας την Καρσίγιακα με 64-59. Έτσι έγινε η πιο επιτυχημένη ομάδα στη διοργάνωση με δυο κατακτήσεις. San Pablo Inmobiliaria Burgos (2015-2017) San Pablo Burgos (2017 – σήμερα) Hereda San Pablo Burgos (2020) Μπάσκετμπολ Τσάμπιονς Λιγκ: (2) 2019-2020, 2020-2021 Διηπειρωτικό Κύπελλο: (1) 2021 Επίσημος ιστότοπος (ισπανικά) ΚΜ Μιραφλόρες στο ACB.com (ισπανικά)
Λάμπρος Μάλαμας

Ο Λάμπρος Μάλαμας (1928 στο Γραμμένο Ιωαννίνων - 13 Φεβρουαρίου 2012, πραγματικό όνομα: Ρωμύλος Τσάρας) ήταν Έλληνας ποιητής, εκδότης και συγγραφέας. Είχε γράψει πάνω από 260 έργα, με σημαντικότερα τον Κατσαντώνη και Κλεφτουριά.

 Ο Μάλαμας είχε πολιτευθεί με την αριστερά. Είναι ένας από τους Έλληνες συγγραφείς με τα περισσότερα έργα, καθώς έχει γράψει 265 έργα (εκ των οποίων 45 είναι για το θέατρο). Έργα του έχουν μεταφραστεί σε άλλες γλώσσες, ενώ είχε και εκδοτική πορεία, εκδίδοντας το περιοδικό Ελεύθερο πνεύμα, για τη λογοτεχνία. Μεσίτες (Κωμωδία ηθών από τη σύγχρονη ζωή (Ιστορία και τέχνη) (1976) Αναφορά στην Αλβανική λογοτεχνία 1500-1986 (1987)Ιστορίες εμφυλίου (2004) Δίστομο 10 Ιουνίου 1944: Το ολοκαύτωμα (2010, συλλογικό) Κατσαντώνης Κλεφτουριά
Α1 Κατηγορία υδατοσφαίρισης γυναικών 2011-12

Το πρωτάθλημα Ελλάδας πόλο γυναικών για την περίοδο 2011−12 ήταν το 25ο στην ιστορία του θεσμού. Πρωταθλήτρια αναδείχθηκε η ομάδα της Βουλιαγμένης για 10η φορά στην ιστορία της. Στην Α2 υποβιβάστηκε ο Πανιώνιος.

 Βαθμολογικό σύστημα: 3 βαθμοί για τη νίκη, 1 για την ισοπαλία, 0 για την ήττα. Η Ν.Ε. Πατρών έχει 1 μηδενισμό και -1 βαθμό. Η ΝΕ Πατρών δεν αγωνίστηκε την τελευταία αγωνιστική κόντρα στη Βουλιαγμενη και μηδενίστηκε (με κοκκινους χαρακτήρες). Όλοι οι αγώνες έγιναν στην έδρα των ομάδων με πλεονέκτημα έδρας. Βαθμολογία κανονικής περιόδου Επίσημος ιστότοπος ΚΟΕ Το πρωτάθλημα στο sport.gr Το πρωτάθλημα στο womensports.gr
Κάτων ο Πρεσβύτερος

Ο Μάρκος Πόρκιος Κάτων (234 π.Χ, Τούσκουλο – 149 π.Χ, Ρώμη) ήταν Ρωμαίος πολιτικός, ο επιλεγόμενος Πρεσβύτερος (Maior) για να διακρίνεται από τον ομώνυμο δισέγγονό του, Κάτωνα τον Νεότερο.

 Γεννήθηκε από πληβείους γονείς στο Τούσκουλο του Λατίου. Υπό την προστασία του πατρίκιου Λεύκιου Βαλέριου Φλάκκου, ο Κάτων ανέλαβε διάφορα αξιώματα. Το 204 π.X. εξελέγη ταμίας των δημοσίων χρημάτων της Ρώμης (λατ. quaestor, Κιαίστωρ) και υπηρέτησε στη Σικελία και στην Αφρική. Το 199 π.X. έγινε αγορανόμος (aedilis), με αρμοδιότητα τη φροντίδα για τους ναούς, τους δρόμους, τα υδραγωγεία και τα δημόσια θεάματα. Το 198 π.X. εξελέγη πραίτωρ (praetor). Προσηλωμένος στα αυστηρά ρωμαϊκά ήθη, ο Κάτων θεωρούσε τον ελληνικό τρόπο ζωής, που είχε επηρεάσει τους πατρίκιους της Ρώμης, ένα από τα μεγαλύτερα προβλήματα της Ρωμαϊκής Δημοκρατίας. Ως ύπατος (consul) το 195 π.X. αλλά κυρίως ως τιμητής (censor) το 184, αξίωμα με το οποίο συνδέθηκε ολόκληρη η πολιτεία του, ο Κάτων έβαλε σκοπό της ζωής του να αναμορφώσει τα διεφθαρμένα από την ελληνική επιρροή ήθη της ρωμαϊκής αριστοκρατίας. Το 153 π.X., λίγα χρόνια πριν από τον θάνατό του, ο Κάτων επισκέφθηκε την Καρχηδόνα. Εντυπωσιάστηκε και τρομοκρατήθηκε τόσο πολύ από τη νέα ανάπτυξη της αφρικανικής πόλης ώστε, αφότου επέστρεψε στη Ρώμη, η μόνιμη επωδός όλων των αγορεύσεών του στη Σύγκλητο ήταν: «Cēterum cēnseō Carthāginem esse dēlendam.» (φράση η οποία αποδόθηκε από τον Πλούταρχο ως «Δοκεῖ δέ μοι καὶ Καρχηδόνα μὴ εἶναι.», δηλαδή: «κάνω την πρόταση να καταστραφεί η Καρχηδόνα»). Έτσι κατάφερε να οδηγήσει τους Ρωμαίους στον Τρίτο Καρχηδονιακό Πόλεμο. Εκτός από πολιτικός ο Κάτων υπήρξε ένας από τους πρώτους Ρωμαίους ιστορικούς που έγραψαν στα λατινικά. Τις απόψεις του για την αγροτική οικονομία παραθέτει στο "De Agricultura" ("Περί γεωργίας"), το πρώτο πεζό κείμενο γραμμένο σε λατινική γλώσσα. Πέθανε σε ηλικία 85 ετών. Chassignet, M. (1986), Caton: Les Origines. Fragments, Collection Budé, Les Belles Lettres To έργο του Κάτωνα "Περί γεωργίας" «Κάτων o Πρεσβύτερος 234-149 π.X.», άρθρο στον ιστότοπο της εφημερίδας «Το Βήμα», 7 Δεκεμβρίου 2003.
Ανυπότακτες Καρδιές

Οι Ανυπότακτες Καρδιές (πρωτότυπος τίλος Rebelde Way) είναι μια βραβευμένη αργεντίνικη νεανική τηλενουβέλλα, παραγωγής του τηλεοπτικού δικτύου Telefe. Ο πρωτότυπος τίτλος της είναι Rebelde Way (Rebelde στα ισπανικά σημαίνει επαναστάτης, ενώ η λέξη Way προέρχεται από την αγγλική γλώσσα, και πιο συγκεκριμένα είναι μέρος της ονομασίας του ιδιωτικού σχολείου «Elite Way School» όπου λαμβάνει τόπο η ιστορία). Η σειρά προβλήθηκε για πρώτη φορά στην Αργεντινή τη σεζόν 2002-2003 και αποτελεί δημιουργία της Κρις Μορένα. Στην Ελλάδα, προβλήθηκε η σεζόν 2005-2007 από την ΕΤ1 και σημείωσε μεγάλη επιτυχία.

 Η σειρά προβλήθηκε στις παρακάτω χώρες με μεγάλη ή μικρότερη επιτυχία, καθώς σε αρκετές περιπτώσεις η τηλενουβέλλα προβαλλόταν από συνδρομητικό κανάλι: Αργεντινή, Αυστρία, Βολιβία, Βοσνία-Ερζεγοβίνη, Γουατεμάλα, Δομινικανή Δημοκρατία, Ελλάδα, Ινδονησία, Ισπανία, Ισραήλ, Κολομβία, Κύπρος, Ονδούρα, Ουγγαρία, Ρουμανία, Ρωσία, Τουρκία, Ουκρανία, Ουρουγουάη, Βόρεια Μακεδονία. Πολλά τηλεοπτικά δίκτυα ενδιαφέρθηκαν για το σενάριο της σειράς, αγόρασαν τα δικαιώματά του και το προσάρμοσαν στα δεδομένα των χωρών τους, φτιάχνοντας τις δικές τους εκδοχές της σειράς. Οι διαφορετικές εκδοχές της σειράς είναι οι εξής αυτές του Μεξικό (Rebelde), της Ινδίας (Remix, Star One), της Πορτογαλίας (Rebelde Way, SIC), της Χιλής (Corazon Rebelde, Canal 13), της Βραζιλίας (Rebelde), των Ηνωμένων Πολιτειών (Rebeld Day) και της Ελλάδας (Γ4, Alpha). Επίσημη ιστοσελίδα Αρχειοθετήθηκε 2021-12-18 στο Wayback Machine. Ανυπότακτες Καρδιές στο IMDb
Λουζίνο

Το Λουζίνο (πολωνικά: Luzino, κασουβικά: Lëzëno, πρώην γερμανικά: Lusin‎ (1942-3), Freienau (1943-5): Lintzau) είναι χωριό του Πόβιατ Βεϊχερόβο, στο Βοεβοδάτο Πομερανίας της βόρειας Πολωνίας. Είναι η έδρα της Γκμίνα Λουζίνο. Απέχει περίπου 11 χλμ. νοτιοδυτικά του Βεϊχερόβο και 41 χλμ. βορειοδυτικά της πρωτεύουσας του βοεβοδάτου, Γκντανσκ. Βρίσκεται στην εθνοπολιτισμική περιοχή της Κασουβίας, στην ιστορική περιοχή της Πομερανίας.

 Το Λουζίνο ήταν ιδιωτικό εκκλησιαστικό χωριό του μοναστηριού στο Ζουκόβο, διοικητικά τοποθετημένο στο Πόβιατ Πουτσκ, στο Βοεβοδάτο Πομερανίας (1466-1772) του Στέμματος του Βασιλείου της Πολωνίας. Προσαρτήθηκε από το Βασίλειο της Πρωσίας στον πρώτο διαμελισμό της Πολωνίας το 1772. Μετά τον Α΄ Παγκόσμιο Πόλεμο, η Πολωνία ανέκτησε την ανεξαρτησία και τον έλεγχο του χωριού. Κατά τη διάρκεια της γερμανικής κατοχής της Πολωνίας (Β΄ Παγκόσμιος Πόλεμος), οι κατακτητές πραγματοποίησαν εκτελέσεις αρκετών Πολωνών στο χωριό, ως μέρος του Ιντελιγκέντσακτιον. Ο ντόπιος Πολωνός διευθυντής σχολείου δολοφονήθηκε το Νοέμβριο του 1939, κατά τη διάρκεια των σφαγών στην Πιασνίτσα. Το 1940, οι κατακτητές πραγματοποίησαν επίσης απελάσεις Πολωνών, οι οποίοι μεταφέρθηκαν σε ένα προσωρινό στρατόπεδο διέλευσης στο Καρτούζι και στη συνέχεια απελάθηκαν στο Γενικό Κυβερνείο, στο ανατολικότερο τμήμα της κατεχόμενης από τους Γερμανούς Πολωνίας, ενώ τα σπίτια και οι φάρμες τους παραδόθηκαν στους Γερμανούς αποίκους ως μέρος της πολιτικής Lebensraum (Ζωτικός χώρος). Το 1942, οι Γερμανοί μετονόμασαν το χωριό σε Φράιναου (Freienau) και το 1943 σε Λίντσαου (Lintzau). Η γερμανική κατοχή έληξε το 1945 και το ιστορικό όνομα αποκαταστάθηκε.
Λίγα ντε Εξπανσιόν ΜΧ

Η Λίγα ντε Εξπανσιόν ΜΧ (ισπανικά: Liga de Expansión MX) είναι μεξικάνικο πρωτάθλημα ποδοσφαίρου που δημιουργήθηκε το 2020 ως μέρος του «Σταθεροποιητικού Έργου» της Μεξικανικής Ομοσπονδίας Ποδοσφαίρου, το οποίο έχει πρωταρχικό στόχο τη διάσωση των οικονομικά προβληματικών συλλόγων της Ασένσο ΜΧ και να αποτρέψει την κατάργηση του πρωταθλήματος της δεύτερης κατηγορίας στο Μεξικό, για το οποίο δεν θα υπάρξει άνοδος και υποβιβασμός για έξι χρόνια. Το έργο επιχειρεί επίσης να εδραιώσει ένα σταθερό σχέδιο με ισχυρή διοίκηση, οικονομικά και υποδομές, για τις ομάδες της Λίγα ΜΧ και της πρώην Ασένσο ΜΧ.

 Στις 20 Φεβρουαρίου του 2020, οι πρόεδροι των συλλόγων της Λίγα ΜΧ, των συλλόγων της Ασένσο ΜΧ και στελέχη της Μεξικανικής Ομοσπονδίας Ποδοσφαίρου είχαν συνάντηση, στην οποία συζητήθηκαν διάφορα θέματα με σκοπό την ενίσχυση των δύο βασικών πρωταθλημάτων στη χώρα.Στις 26 Ιουνίου 2020, παρουσιάστηκε επίσημα το πρωτάθλημα, με τη συμμετοχή 16 ομάδων: Αλεμπρίχες ντε Οαχάκα, Ατλάντε, Ατλέτικο Μορέλια, Κανκούν, Σελάγια, Σιμαρόνες ντε Σονόρα, Κορεκαμίνος ΟΑΤ, Ντοράδος ντε Σιναλόα, Λεόνες Νέγρος ΟυδεΓκάδε, Μινασέρο, Ταμπίκο Μαδέρο και Βενάδος. Οι Πούμας Ταμπάσκο και Ταπατίο μπήκαν στο πρωτάθλημα ως εκπρόσωποι της Λίγα ΜΧ. Τελικά, στις 17 Ιουλίου του 2020, οι Τεπατιτλάν και Τλαξκάλα προσκλήθηκαν ως ομάδες επέκτασης της Λίγα Πρέμιερ. Επίσημος ιστότοπος
Δήμος Κρουσόβου

Ο Δήμος Κρουσόβου (σλαβομακεδονικά: Крушево‎ /ˈkruʃevo/; αλβανικά: Krushevë‎) είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Κρούσοβο ονομάζεται επίσης η πόλη στην οποία βρίσκεται η έδρα του Δήμου Κρουσόβου.

 Ο Δήμος Κρουσόβου συνορεύει με: τον Δήμο Πλάσνιτσα στα βορειοδυτικά τον Δήμο Μακέντονσκι Μπροντ στα βόρεια τον Δήμο Ντόλνενι και τον Δήμο Κριβογκάστανι στα ανατολικά τον Δήμο Μόγκιλα στα νότια τον Δήμο Ντεμίρ Χισάρ και τον Δήμο Κίτσεβο στα δυτικά. Επίσημος ιστότοπος
Άγιος Τιμόθεος επίσκοπος Προύσης

Ο Άγιος Τιμόθεος επίσκοπος Προύσης έζησε τον 4ο μ.Χ. αιώνα στην Προύσα της Βιθυνίας, στη Μικρά Ασία. Μαρτύρησε στα χρόνια του αυτοκράτορα Ιουλιανού του Παραβάτη (360 - 363 μ.Χ.). Η μνήμη του τιμάται στις 10 Ιουνίου.

 Ο Τιμόθεος ως επίσκοπος κατέβαλλε προσπάθειες για τη στήριξη των Χριστιανών και την προστασία της τοπικής Εκκλησίας από τις διάφορες αιρέσεις της εποχής. Όταν ο αυτοκράτορας Ιουλιανός εξαπέλυσε διωγμό εναντίον των Χριστιανών, ο Τιμόθεος βρέθηκε μεταξύ των πρώτων επισκόπων της Εκκλησίας που αντιστάθηκαν. Για τη στάση του αυτή καταδικάσθηκε σε θάνατο και αποκεφαλίσθηκε το έτος 361 μ.Χ. Ναός στη μνήμη του Αγίου Τιμοθέου υπήρχε εντός του νοσοκομείου του «ἐν τῷ Δευτέρῳ» της Κωνσταντινούπολης. Τοῖς τῶν αἱμάτων ὄμβροις καταρδευόμενος, Ἱερομάρτυς Κυρίου ἐκαρποφόρησας ἐν τῇ γῇ τῇ ἀγαθῇ τῆς καρδίας σου, τὴν ἀδάπανον τρυφήν, ἣν ἐδέξω ἐκ Θεοῦ, Τιμόθεε δυσωποῦμεν, ἐκ τῶν κινδύνων ῥυσθῆναι, τοὺς ἐκτελοῦντας τὴν μνήμην σου.
Στόουκ ον Τρεντ

Το Στόουκ-ον-Τρεντ (αγγλικά: Stoke-on-Trent) είναι πόλη στην Αγγλία του Ηνωμένου Βασιλείου, στην ιστορική Κομητεία του Στάφορντσιρ. Είναι χτισμένο στις όχθες του ποταμού Τρεντ και βρίσκεται 250 περίπου χιλιόμετρα βορειοδυτικά του Λονδίνου. Ο δήμος του έχει έκταση 93,45 τ.χλμ. και ο πληθυσμός του το 2016 έφτανε τους 262.000. Το Στόουκ έχει σχηματιστεί από την ένωση έξι κοινοτήτων κάτι που συνέβη το 1910. Ήταν οι περιοχές Στόουκ άπον Τρεντ, Μπέρσλεμ, Τάνσταλ, Λόνγκτον, Φέντον και το Χάνλεϊ που αποτελεί το σημερινό κέντρο της πόλης. Το Στόουκ καθιερώθηκε ως ονομασία της ενιαίας πόλης καθώς ήταν πιο αναγνωρίσιμο για τους Βρετανούς, λόγω της ύπαρξης του σιδηροδρομικού σταθμού. Η πόλη αποτελεί το κέντρο του εμπορίου κεραμικών (Potteries) διαχρονικά στην Αγγλία και γι' αυτό το λόγο οι κάτοικοί της έχουν το προσωνύμιο "Πότερς".

 Το Στόουκ έχει αναδείξει προσωπικότητες που έχουν παγκόσμια αναγνώριση τόσο στον αθλητισμό όσο και στη μουσική. Ο Σερ Στάνλεϊ Μάθιους υπήρξε επαγγελματίας ποδοσφαιριστής για 35 ολόκληρα χρόνια (1930 - 1965), αγωνιζόταν ως τα 50 του χρόνια και φόρεσε τη φανέλα της Εθνικής Αγγλίας σε 54 περιπτώσεις (11 γκολ). Ο Μάθιους σε συλλογικό επίπεδο αγωνίστηκε σε Στόουκ Σίτι και Μπλάκπουλ. Στην κατηγορία των κορυφαίων αθλητών της πόλης συγκαταλέγεται επίσης ο αμυντικός Ρόι Σπρόσον, ο οποίος αγωνίστηκε στην Πορτ Βέιλ για 23 χρόνια, συμπληρώνοντας περισσότερες από 800 συμμετοχές (1949 - 1972). Άξιος αναφοράς είναι και ο Φιλ Τέιλορ, ο οποίος είναι πολυνίκης στα Παγκόσμια πρωταθλήματα Νταρτς με 16 κατακτήσεις. Στον καλλιτεχνικό χώρο και συγκεκριμένα στη μουσική, ο Ρόμπι Ουίλιαμς (γεν. 1974 στο Μπέρσλεμ) είναι ο πιο δημοφιλής εκπρόσωπος του Στόουκ, ενώ από το Μπέρσλεμ καταγόταν και ο Ίαν Κίλμιστερ (1945 - 2015), πιο γνωστός ως Λέμι, εκ των ιδρυτικών στελεχών του χέβι μέταλ συγκροτήματος "Μότορχεντ". Το Στόουκ είναι η έδρα δύο επαγγελματικών συλλόγων και μάλιστα είναι η μικρότερη πόλη στην Αγγλία, που διατηρεί δύο επαγγελματικά κλαμπ. Η Στόουκ Σίτι είναι η ισχυρή ομάδα της πόλης, ιδρύθηκε το 1863 και είναι ο δεύτερος παλαιότερος επαγγελματικός σύλλογος στην Αγγλία, πίσω από τη Νοτς Κάουντι (1862). Η Στόουκ Σίτι έχει κατακτήσει το Λιγκ Καπ του 1972, ενώ ήταν φιναλίστ του Κυπέλλου το 2011. Ο έτερος σύλλογος της πόλης είναι η Πορτ Βέιλ, η οποία ιδρύθηκε το 1876 και εδρεύει στη συνοικία Μπέρσλεμ. Σε αντίθεση με την Στόουκ Σίτι, η Πορτ Βέιλ δεν έχει αγωνιστεί ποτέ στην κορυφαία κατηγορία του αγγλικού ποδοσφαίρου. Το μεταξύ τους ματς είναι το "Ντέρμπι των Πότερις", ωστόσο για τελευταία φορά διεξήχθη το 2002 όταν η Στόουκ προβιβάστηκε στη 2η κατηγορία και ουσιαστικά άρχισε να απομακρύνεται από την παραδοσιακή της αντίπαλο.
Αστρακερή Κέρκυρας

Η Αστρακερή είναι χωριό της Κέρκυρας. Διοικητικά υπάγεται στην δημοτική κοινότητα Καρουσάδων, της δημοτικής ενότητας (τέως δήμου) Εσπερίων, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.

 Η Αστρακερή είναι παραλιακό χωριό της Β. Κέρκυρας. Βρίσκεται δίπλα στο φερώνυμο ακρωτήρι στα βόρεια παράλια του νησιού και κοντά στον επαρχιακό δρόμο Καρουσάδων-Αχαράβης, σε μέσο σταθμικό υψόμετρο 15. Απέχει 35 χλμ. περίπου ΒΔ. της πόλης της Κέρκυρας. Ο οικισμός αναγνωρίστηκε το 1981 και προσαρτήθηκε στην κοινότητα Καρουσάδων της Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Καρουσάδων και προσαρτήθηκε στον δήμο Εσπερίων. Με το ΦΕΚ 87Α - 07/06/2010 αποσπάστηκε από από τον δήμο Εσπερίων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας. Η παραλία του οικισμού Το μικρό λιμανάκι, στο ανατολικό τμήμα της παραλίας Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr Google Earth https://1001beach.com/el/europe/greece/corfu/astrakeri http://grecorama.com/el/paralia-astrakeri/